3. การประกอบธุรกิจของแต่ละสายผลิตภัณฑ์

การประกอบธุรกิจถ่านหิน

 ลักษณะผลิตภัณฑ์ - ถ่านหิน

ถ่านหินเป็นเชื้อเพลิงธรรมชาติชนิดหนึ่งที่มีส่วนประกอบของสารหลายชนิด
อันได้แก่สารที่ระเหยได้ชนิดต่างๆ ความชื้นและแร่ธาตุที่สำคัญคือ คาร์บอน (CARBON)
ซึ่งเป็นส่วนของของแข็งที่จะเผาไหม้ได้เมื่อสารระเหยและความชื้นถูกขับไล่ออกไป
จะมีขี้เถ้าจำนวนเล็กน้อยเหลืออยู่หลังจากเผาไหม้แล้ว

ถ่านหินเกิดจากการสะสมตัวของซากพืชที่ทับถมอยู่ในหนอง คลอง บึงเป็นเวลานานนับล้านปีและค่อยๆ
จมตัวลงใต้ผิวดินจนซากพืชกลายสภาพมาเป็นถ่านหิน
โดยผลของการเปลี่ยนแปลงของผิวโลกและขบวนการตามธรรมชาติในช่วงหลายล้านปีที่ผ่านมา
ดังนั้นการที่จะนำถ่านหินขึ้นมาใช้จึงต้องมีการสำรวจค้นหาโดยการศึกษาข้อมูลทางธรณีวิทยาใต้ผิวดิน
เพื่อให้ทราบถึงความหนาของชั้นถ่าน ขอบเขตพื้นที่การกระจายตัวของแหล่งถ่าน คุณภาพทางเคมี
และปริมาณสำรองในเชิงพาณิชย์
ซึ่งจะใช้เป็นข้อมูลในการตัดสินใจเพื่อพัฒนาแหล่งถ่านหินดังกล่าวต่อไป

ถ่านหินสามารถจัดแบ่งตามคุณภาพโดยพิจารณาจากค่าความร้อน (CALORIFIC VALUE)
ปริมาณสารระเหย (VOLATILE MATTER) และปริมาณคาร์บอนคงที่ (FIXED CARBON)
เรียงลำดับจากคุณภาพที่ดีที่สุดได้ 4 กลุ่มคือ ANTRACITE BITUMINOUS SUB-BITUMINOUS และ
LIGNITE สำหรับถ่านหินที่สำรวจพบ และพัฒนาขึ้นมาใช้ในอุตสาหกรรมอย่างแพร่หลายเป็นกลุ่ม
SUB-BITUMINOUS แต่ในประเทศไทยมักนิยมเรียกถ่านหินประเภทนี้ว่าถ่านลิกไนต์

คุณสมบัติถ่านหินที่ใช้เป็นเกณฑ์ในการกำหนดมาตรฐานในการซื้อขายโดยปกติจะประกอบด้วยค่าความร้อน
(CALORIFIC VALUE) ปริมาณความชื้น (MOISTURE) ปริมาณสารระเหย (VOLATILE MATTER)
ปริมาณคาร์บอนคงที่ (FIXED CARBON) ปริมาณขี้เถ้า (ASH) ปริมาณกำมะถัน (SULPHUR)
และขนาดของแร่ (SIZE) ที่ผลิตออกจำหน่าย

ก่อนจะเริ่มการผลิตถ่านหินจำหน่ายให้กับผู้บริโภคได้จำเป็นต้องผ่านขั้นตอนต่าง ๆ
หลายขั้นตอนเริ่มตั้งแต่การสำรวจเพื่อหาแหล่งสะสมตัวของถ่านหิน
เมื่อสำรวจพบแหล่งสะสมตัวของถ่านหินที่สามารถจะพัฒนาในเชิงพาณิชย์ได้ก็จะต้องศึกษาข้อมูลในขั้นรายละเอียดเพื่อศึกษาต้นทุนและวิธีการผลิตที่เอื้อประโยชน์สูงสุดซึ่งรวมทั้งวิธีการในการแต่งแร่ด้วย

ก่อนจะเปิดการทำเหมืองจำเป็นต้องทำการเจาะสำรวจในขั้นรายละเอียด (DETAIL DRILLING)
เพื่อศึกษาหาข้อมูลรายละเอียดต่างๆ ของพื้นที่
ได้แก่ปริมาณสำรองและคุณภาพในแต่ละดับของการวางตัวของชั้นถ่านหินรวมทั้งชั้นดิน ทราย
ที่ปิดทับอยู่ ข้อมูลที่ได้จะถูกนำไปใช้ในการกำหนดแผนแม่บทในการ ทำเหมือง (MINE MASTER
PLAN)
ซึ่งจะรวมถึงการศึกษาต้นทุนและวิธีการเปิดเหมืองตลอดจนศึกษาปริมาณและบริเวณที่จะขุดขนส่งหน้าดิน
และหรือถ่านหินในแต่ละขั้นตอน และการเลือกเครื่องจักรอุปกรณ์ที่เหมาะสมกับการทำเหมืองด้วย

การสำรวจหาแหล่งถ่านหินจะต้องได้รับอาชญาบัตรและการทำเหมืองถ่านหินจะต้องได้รับประทานบัตรตามพระราชบัญญัติแร่
พ.ศ. 2510 โดยจะต้องปฏิบัติตามหลักเกณฑ์ เงื่อนไขข้อกำหนดภายใต้การ
ควบคุมดูแลของหน่วยงานราชการที่เกี่ยวข้องตามที่กฎหมายกำหนด

บริษัท ลานนารีซอร์สเซส จำกัด (มหาชน)
ได้รับการส่งเสริมการลงทุนจากคณะกรรมการส่งเสริมการ ลงทุนในธุรกิจถ่านหินจำนวนทั้งสิ้น 4
ฉบับ ดังต่อไปนี้ :-

+-----------+-------------+-------------+--------------+-------------+
| รายละเอียด | เลขที่บัตรส่ง   |             |              |             |
|           | เสริมการลงทุน |             |              |             |
+-----------+-------------+-------------+--------------+-------------+
|           | 1089/2531   | 1052/2537   | 1227/2537    | 1823/2539   |
+-----------+-------------+-------------+--------------+-------------+
| ได้รับอ     | 9 กันยายน    | 28 มกราคม   | 22 เมษายน    | 11 ธันวาคม   |
| นุมัติเมื่อวันที่ | 2531        | 2537        | 2537         | 2539        |
+-----------+-------------+-------------+--------------+-------------+
| สถาน      | เหมืองป่าคา   | เหมืองป่าคา   | เหม          | เหมืองป่าคา   |
| ประกอบการ | อำเภอลี้      | อำเภอลี้      | ืองหนอหญ้าปล้อง | อำเภอลี้      |
|           |             |             | อำเภ         |             |
|           | จังหวัดลำพูน   | จังหวัดลำพูน   | อหนองหญ้าปล้อง | จังหวัดลำพูน   |
|           |             |             | จังหวัดเพชรบุรี  |             |
+-----------+-------------+-------------+--------------+-------------+
| กิจการที่ไ   | ถ่านหิน       | ถ่านหิน       | ถ่านหิน        | ถ่านหิน       |
| ด้รับส่งเสริม | 1,050,000   | 500,000     | 300,000 ตัน/ปี | 1,500,000   |
|           | ตัน/ปี        | ตัน/ปี        |              | ตัน/ปี        |
+-----------+-------------+-------------+--------------+-------------+
| การย      | ระยะ 6 ปี    | ระยะ 8 ปี    | ระยะ 8 ปี     | ระยะ 8 ปี    |
| กเว้นภาษีเง |             |             |              |             |
| ินได้นิติบุคคล | ตั้งแต่วันที่ 1   | ตั้งแต่วันที่ 1   | ตั้งแต่วันที่ 1    | ตั้งแต่วันที่ 1   |
| (100%)    | มกราคม 2534 | มกราคม 2538 | พฤศจิกายน     | เมษายน 2540 |
| และยก     |             |             | 2539         |             |
| เว้นภาษีเงิน | ถึงวันที่ 31    | ถึงวันที่ 31    |              | ถึงวันที่ 31    |
| ได้เงินปันผล | ธันวาคม 2539 | ธันวาคม 2545 | ถึงวันที่ 31     | มีนาคม 2548  |
|           |             |             | ตุลาคม 2547   |             |
+-----------+-------------+-------------+--------------+-------------+

บริษัทฯ
ได้รับสิทธิพิเศษทางด้านภาษีอากรจากการส่งเสริมการลงทุนตามพระราชบัญญัติส่งเสริมการลงทุน
พ.ศ. 2520
โดยการอนุมัติของคณะกรรมการส่งเสริมการลงทุนสำหรับโครงการผลิตถ่านหิน(ลิกไนต์)ภายใต้เงื่อนไขต่างๆ
ที่กำหนดไว้ บริษัทฯจะได้รับสิทธิประโยชน์ทางด้านภาษีอากรดังต่อไปนี้ :-

1)  ยกเว้นอากรขาเข้าสำหรับเครื่องจักรที่นำเข้าตามที่คณะกรรมการส่งเสริมการลงทุนพิจารณาอนุมัติ

2)  ยกเว้นภาษีเงินได้นิติบุคคลสำหรับกำไรสุทธิที่ได้รับจากการประกอบกิจการที่ได้รับการส่งเสริมเป็นระยะเวลาแปดปี
    นับแต่วันที่เริ่มมีรายได้จากการประกอบกิจการนั้น (สิทธิพิเศษนี้จะสิ้นสุดลงในปี 2548)

3)  ในกรณีที่บริษัทฯมีผลขาดทุนเกิดขึ้นในระหว่างเวลาที่ได้รับยกเว้นภาษีเงินได้นิติบุคคลบริษัทฯมีสิทธินำผลขาดทุนดังกล่าวมาหักกลบกับผลกำไรที่เกิดขึ้นภายหลังระยะเวลาที่ได้รับยกเว้นภาษี
    ทั้งนี้ภายในเวลาห้าปี นับแต่วันที่พ้นกำหนดดังกล่าว

4)  ยกเว้นไม่ต้องนำเงินปันผลจากกิจการที่ได้รับการส่งเสริม
    ซึ่งได้รับการยกเว้นภาษีเงินได้นิติบุคคลไปรวมคำนวณเสียภาษีเงินได้ตลอดระยะเวลาที่ผู้ได้รับการส่งเสริมได้รับยกเว้นภาษีเงินได้นิติบุคคลนั้น

5)  ได้รับลดหย่อนภาษีเงินได้นิติบุคคลสำหรับกำไรสุทธิที่ได้รับจากการลงทุนในอัตราร้อยละห้าสิบของอัตราปกติมีกำหนดห้าปี
    นับจากวันที่พ้นกำหนดได้รับยกเว้นภาษีเงินได้นิติบุคคล

6)  ได้รับอนุญาตให้หักค่าขนส่ง ค่าไฟฟ้า และค่าประปา
    สองเท่าของค่าใช้จ่ายดังกล่าวเป็นระยะเวลา 10 ปี
    นับแต่วันที่เริ่มมีรายได้จากการประกอบกิจการนั้น

7)  ได้รับอนุญาตให้หักค่าเงินลงทุนในการติดตั้งหรือก่อสร้างสิ่งอำนวยความสะดวกร้อยละ 25
    ของเงินลงทุนนอกเหนือจากการหักค่าเสื่อมราคาตามปกติ

 ตลาดและภาวะการแข่งขัน

(1) นโยบายการกำหนดราคาถ่านหิน

เนื่องจากถ่านหินเป็นเชื้อเพลิงชนิดหนึ่ง
ดังนั้นการกำหนดราคาขายถ่านหินจึงกำหนดตามหน่วยของค่าความร้อนเป็นหลักเช่นเดียวกับการกำหนดราคาขายเชื้อเพลิงชนิดอื่นทั่วไป
บริษัทฯกำหนดราคาขายถ่านหินในประเทศต่อหน่วยค่าความร้อนให้ต่ำกว่าราคาขายถ่านหินนำเข้าเพื่อเป็นการจูงใจแต่ราคาขายสำหรับลูกค้าแต่ละรายอาจจะแตกต่างกันไป
ขึ้นอยู่กับปัจจัยต่างๆ ดังต่อไปนี้ คือปริมาณที่สั่งซื้อ ข้อกำหนดด้านคุณภาพ (เช่นค่าความร้อน,
ขนาดของถ่าน ฯลฯ) ระยะเวลาชำระเงินและเงื่อนไขอื่นที่ลูกค้ากำหนดซึ่งปัจจัย
ดังกล่าวจะเป็นตัวกำหนดราคาขายถ่านหินสำหรับลูกค้าทุกรายโดยเสมอภาคกัน
โดยบริษัทฯไม่มีนโยบายเลือกปฏิบัติต่อลูกค้ารายใดรายหนึ่งเป็นกรณีพิเศษ

ลูกค้าของบริษัทฯ ส่วนใหญ่เป็นผู้ประกอบธุรกิจด้านการผลิตปูนซีเมนต์ ไฟฟ้า
และอุตสาหกรรมที่ใช้หม้อกำเนิดไอน้ำ ถ้าเป็นลูกค้ารายใหญ่บริษัทฯ
จะใช้วิธีทำสัญญาซื้อขายระยะยาวเพื่อลดความเสี่ยงหรือลดภาระในด้านการจัดจำหน่ายถ่านหินในอนาคต

(2) ลักษณะลูกค้า

ลูกค้าของบริษัทฯ สามารถแบ่งได้เป็น 3 กลุ่มใหญ่ๆ ดังนี้ :-

  ------- ----------------------------------------- -----------------------
  กลุ่มที่    ประเภทลูกค้า                                สัดส่วนการขาย (%)

  1       อุตสาหกรรมผู้ผลิตปูนซีเมนต์                      75.18

  2       อุตสาหกรรมที่ใช้หม้อกำเนิดไอน้ำและผลิตกระแสไฟฟ้า   19.61

  3       อุตสาหกรรมอื่นๆ                              5.21
  ------- ----------------------------------------- -----------------------

กลุ่มที่ 1 : อุตสาหกรรมผู้ผลิตปูนซีเมนต์

บริษัทฯมียอดจำหน่ายถ่านหินให้กับกลุ่มอุตสาหกรรมผลิตปูนซีเมนต์คิดเป็นร้อยละ 75.18
ส่วนใหญ่จะจำหน่ายให้กับบริษัท ปูนซีเมนต์นครหลวง จำกัด (มหาชน)
ซึ่งเป็นผู้ผลิตปูนซีเมนต์รายใหญ่เป็นลำดับที่ 2
ของประเทศไทยและเป็นผู้ถือหุ้นรายใหญ่ของบริษัทฯคิดเป็นสัดส่วนร้อยละ 43.42 ของทุนจดทะเบียน
โดยในช่วงปี พ.ศ. 2542-2544 บริษัทฯ มียอดจำหน่ายถ่านหินให้กับบริษัท ปูนซีเมนต์นครหลวง
จำกัด (มหาชน) ทั้งสิ้นประมาณ 510 ล้านบาท 391.91 ล้านบาท และ 574.42 ล้านบาท
ตามลำดับคิดเป็นร้อยละ 42.75, 43.76 และ 63.39 ตามลำดับ เนื่องจากบริษัท
ปูนซีเมนต์นครหลวง จำกัด (มหาชน) จะต้องใช้ถ่านหินเป็นเชื้อเพลิงหลักในการผลิตปูนซีเมนต์
จึงยังคงมีการซื้อขายถ่านหินอย่างต่อเนื่องต่อไปอีกในระยะยาว
หากเศรษฐกิจฟื้นตัวและมีการใช้กำลังผลิตปูนซีเมนต์อย่างเต็มที่แล้วจะทำให้มีการใช้ถ่านหินเป็นเชื้อเพลิงเพิ่มมากขึ้นอีก

สาเหตุสำคัญที่ผู้ผลิตปูนซีเมนต์ใช้ถ่านหินเป็นเชื้อเพลิง เนื่องจากประการแรก
ถ่านหินเป็นเชื้อเพลิงที่มีราคาต่ำกว่าเชื้อเพลิงชนิดอื่น
ประการที่สองขี้เถ้าที่เกิดจากการเผาไหม้ถ่านหิน กลับกลายเป็นส่วนผสมของสินค้าสำเร็จรูป
(ปูนซีเมนต์) ทำให้ประหยัดต้นทุนการผลิตและประหยัดค่าใช้จ่ายในการขนขี้เถ้า ประการที่สาม
เนื่องจากโรงปูนซีเมนต์เกือบทุกโรงตั้งอยู่บริเวณภาคกลางของประเทศ
ในขณะที่เหมืองถ่านหินตั้งอยู่บริเวณตอนเหนือของประเทศ
ดังนั้นจึงทำให้ประหยัดค่าใช้จ่ายในการขนส่ง
เพราะโรงปูนซีเมนต์จำเป็นต้องขนปูนซีเมนต์ให้กับลูกค้าในเขตภาคเหนืออยู่แล้ว
ดังนั้นจึงสามารถว่าจ้างรถบรรทุกขนส่งถ่านหินส่งกลับเข้าโรงงานได้ในราคาต่ำกว่าปกติ

กลุ่มที่ 2 : อุตสาหกรรมที่ใช้หม้อกำเนิดไอน้ำและผลิตกระแสไฟฟ้า

  นอกจากอุตสาหกรรมปูนซีเมนต์แล้วยังมีอุตสาหกรรมอื่นอีกหลายประเภทที่ใช้หม้อไอน้ำได้เปลี่ยนมาใช้ถ่านหินเป็นเชื้อเพลิงเพิ่มมากขึ้นทั้งนี้เกิดจากปัจจัยด้านราคาเป็นสำคัญ
  ปัจจุบันการใช้ถ่านหินใน กลุ่มนี้ได้ขยายตัวไปสู่อุตสาหกรรมหลายประเภท อาทิเช่น
  อุตสาหกรรมฟอกย้อม อุตสาหกรรมแปรรูปอาหาร อุตสาหกรรมเยื่อกระดาษ
  อุตสาหกรรมผลิตกระแสไฟฟ้า ฯลฯ

กลุ่มที่ 3 : อุตสาหกรรมอื่น ๆ

นอกจากกลุ่มอุตสาหกรรมดังกล่าวข้างต้นแล้วยังมีอุตสาหกรรมอื่นที่ใช้ถ่านหินเป็นเชื้อเพลิง เช่น
อุตสาหกรรมอาหาร อุตสาหกรรมบ่มใบยาสูบ อุตสาหกรรมปูนขาว เป็นต้น
ซึ่งเดิมเคยใช้ไม้ฟืนเป็นเชื้อเพลิง แต่ต่อมาเมื่อไม้ผืนมีราคาสูงและขาดแคลน
เนื่องจากรัฐบาลเข้มงวดการตัดไม้ทำลายป่าตามนโยบายอนุรักษ์ธรรมชาติและสิ่งแวดล้อม
ทำให้ผู้ผลิตปูนขาวทยอยเปลี่ยนมาใช้ถ่านหินเพิ่มมากขึ้น

(3) ความต้องการใช้ถ่านหิน

ความต้องการใช้ถ่านหิน(ไม่รวมส่วนที่การไฟฟ้าฝ่ายผลิตแห่งประเทศไทยผลิตใช้เอง)ในปี 2544
มีปริมาณ 9.16 ล้านตัน ซึ่งลดลงจากปี 2543 ประมาณ 0.53 ล้านตัน หรือลดลงประมาณร้อยละ
5.44 โดยมีการใช้ถ่านหินจากแหล่งในประเทศลดลง 0.18 ล้านตันหรือลดลงร้อยละ 3.94
และมีการใช้ถ่านหินนำเข้าลดลงประมาณ 0.35 ล้านตัน หรือลดลงประมาณร้อยละ 6.70
เนื่องจากภาวะเศรษฐกิจยังไม่ฟื้นตัว จึงยังมีการใช้กำลังการผลิตไม่เต็มที่
คาดว่าแนวโน้มเศรษฐกิจในปีต่อๆ ไปน่าจะฟื้นตัวดีขึ้น
ซึ่งจะทำให้มีการใช้ถ่านหินเพิ่มขึ้นในระยะยาว[]

ตารางแสดงปริมาณการใช้ถ่านหินแยกตามประเภทอุตสาหกรรม

(หน่วย : ล้านตัน)

+----------------------+-----------+-----------+-----------+----------+
| ประเภทอุตสาหกรรม      | ปี 2544    | ปี 2543    | ผ         |          |
|                      |           |           | ลต่างเพิ่มขึ้น |          |
|                      |           |           | หรือ       |          |
|                      |           |           | (ลดลง)    |          |
+----------------------+-----------+-----------+-----------+----------+
|                      |           |           | ปริมาณ     | %        |
+----------------------+-----------+-----------+-----------+----------+
| ปูนซีเมนต์              |           |           |           |          |
+----------------------+-----------+-----------+-----------+----------+
|   - ถ่านหินในประเทศ    | 3.217     | 2.531     | 0.686     | 27.10    |
+----------------------+-----------+-----------+-----------+----------+
|   - ถ่านหินนำเข้า       | 2.361     | 2.599     | (0.238)   | (9.16)   |
+----------------------+-----------+-----------+-----------+----------+
| รวม                  | 5.578     | 5.130     | 0.448     | 8.73     |
+----------------------+-----------+-----------+-----------+----------+
| ไฟฟ้าและหม้อไอน้ำ       |           |           |           |          |
+----------------------+-----------+-----------+-----------+----------+
|   - ถ่านหินในประเทศ    | 0.810     | 1.667     | (0.857)   | (51.41)  |
+----------------------+-----------+-----------+-----------+----------+
|   - ถ่านหินนำเข้า       | 2.510     | 2.638     | (0.128)   | (4.85)   |
+----------------------+-----------+-----------+-----------+----------+
| รวม                  | 3.320     | 4.305     | (0.985)   | (22.88)  |
+----------------------+-----------+-----------+-----------+----------+
| อื่น ๆ                 |           |           |           |          |
+----------------------+-----------+-----------+-----------+----------+
|   - ถ่านหินในประเทศ    | 0.216     | 0.219     | (0.003)   | (1.37)   |
+----------------------+-----------+-----------+-----------+----------+
|   - ถ่านหินนำเข้า       | 0.044     | 0.031     | 0.013     | 41.94    |
+----------------------+-----------+-----------+-----------+----------+
| รวม                  | 0.260     | 0.250     | 0.01      | 4.00     |
+----------------------+-----------+-----------+-----------+----------+
| ภาพรวม               |           |           |           |          |
+----------------------+-----------+-----------+-----------+----------+
|   - ถ่านหินในประเทศ    | 4.243     | 4.417     | (0.174)   | (3.94)   |
+----------------------+-----------+-----------+-----------+----------+
|   - ถ่านหินนำเข้า       | 4.915     | 5.268     | (0.353)   | (6.70)   |
+----------------------+-----------+-----------+-----------+----------+
| รวมทั้งสิ้น              | 9.158     | 9.685     | (0.527)   | (5.44)   |
+----------------------+-----------+-----------+-----------+----------+

ที่มา : บริษัท ลานนารีซอร์สเซส จำกัด (มหาชน)

  (ง) การจำหน่ายและช่องทางการจัดจำหน่าย

การขายถ่านหินจะเป็นหน้าที่ของฝ่ายขายทางสำนักงานใหญ่กรุงเทพมหานครโดยจะเป็นผู้รับคำสั่งซื้อ
กำหนดราคา กำหนดเวลาส่งมอบและกำหนดเงื่อนไขการชำระเงิน
ส่วนทางเหมืองจะดูแลเรื่องการผลิตและการส่งมอบสินค้าให้ลูกค้าให้เป็นไปตามคำสั่งซื้อที่สำนักงานใหญ่แจ้งข้อมูลไป

การกำหนดราคาจำหน่ายถ่านหินมักจะเป็นราคาหน้าเหมือง (EX-MINE)
ซึ่งไม่รวมค่าขนส่งโดยส่วนใหญ่ลูกค้าจะรับผิดชอบการขนส่งถ่านหินที่ซื้อเอง
ราคาจะขึ้นอยู่กับคุณภาพของถ่านหินซึ่งจะอิงกับค่าความร้อนของถ่านหินเป็นหลัก
เฉกเช่นการกำหนดราคาเชื้อเพลิงชนิดอื่นโดยทั่วไป
ราคาจำหน่ายถ่านหินแต่ละแหล่งจะแตกต่างกันไป
ถ่านหินที่มีค่าความร้อนสูงจะจำหน่ายได้ในราคาที่ดีกว่าถ่านหินที่มีค่าความร้อนต่ำ

วิธีการจัดจำหน่ายถ่านหินของบริษัทฯจะจำหน่ายให้กับผู้ใช้หรือลูกค้าโดยตรงโดยไม่ผ่านพ่อค้าคนกลาง
โดยสามารถแบ่งได้เป็น 2 ประเภทคือ

1) ลูกค้าเงินเชื่อ ปริมาณการจำหน่ายถ่านหินในประเภทนี้ คิดเป็นปริมาณกว่าร้อยละ 90
โดยบริษัทฯ จะพิจารณาให้เครดิตเฉพาะลูกค้ารายใหญ่ที่มีการซื้อขายกันมานานหลายปี
และมีฐานะทางการเงินมั่นคงเท่านั้น โดยตั้งแต่เปิดกิจการมาเมื่อปี 2528 จนถึงปัจจุบัน บริษัทฯ
ยังไม่เคยประสบปัญหาหนี้สูญจากการจำหน่ายถ่านหินแต่อย่างใด

2) ลูกค้าเงินสด ปริมาณการจำหน่ายถ่านหินในประเภทนี้ คิดเป็นประมาณร้อยละ 10
ซึ่งส่วนใหญ่จะเป็นลูกค้ารายย่อย ซึ่งใช้ถ่านหินเป็นฤดูกาลและไม่มีการสั่งซื้ออย่างสม่ำเสมอ เช่น
กลุ่มอุตสาหกรรมบ่มใบยาสูบ, กลุ่มผู้ผลิตปูนขาวรายย่อย เป็นต้น

แผนภูมิการจำหน่ายถ่านหิน

บริษัทฯ สามารถผลิตถ่านหินแบบเหมืองเปิดจากแหล่งป่าคา จังหวัดลำพูน และแหล่งหนองหญ้าปล้อง
จังหวัดเพชรบุรี ในปี 2544 รวมกันทั้งสิ้นประมาณ 0.984 ล้านตัน ลดลงจากปี 2543 ประมาณ
0.114 ล้านตันหรือลดลงร้อยละ 10.38 แต่สามารถจำหน่ายถ่านหินได้ประมาณ 1.218
ล้านตันหรือลดลงจากปี 2543 ประมาณ 0.122 ล้านตันหรือลดลงร้อยละ 9.10
สาเหตุที่บริษัทสามารถจำหน่ายถ่านหินได้มากกว่ายอดผลิตถ่านหินในปี 2544
เนื่องจากมีการนำเข้าถ่านหินจากต่างประเทศมาจำหน่าย

อย่างไรก็ตามสัดส่วนการจำหน่ายถ่านหินนำเข้ายังถือว่าน้อยมากในรอบปีที่ผ่านมา
คาดว่าในปีต่อไปจะมีการจำหน่ายถ่านหินนำเข้ามากขึ้นเนื่องจากโครงการร่วมทุนทำเหมืองถ่านหินในประเทศอินโดนีเซียได้เริ่มผลิตถ่านหินออกจำหน่ายแล้วตั้งแต่ปลายปี
2544 ที่ผ่านมา โดยในปี 2544 ผลิตถ่านหินได้ทั้งสิ้น 119,497.53 ตัน
และจำหน่ายถ่านหินได้ทั้งสิ้น 99,146 ตัน

บริษัทฯ มีส่วนแบ่งตลาดถ่านหินที่ผลิตจากแหล่งในประเทศประมาณร้อยละ 24
และมีส่วนแบ่งตลาดโดยรวมถ่านหินที่ผลิตจากแหล่งในประเทศและถ่านหินนำเข้าประมาณร้อยละ 13

(จ) ภาวะอุตสาหกรรมและการแข่งขัน

อุตสาหกรรมการผลิตถ่านหินในประเทศนั้นมีผู้ผลิตน้อยราย (Oligopoly Market)
เนื่องจากแหล่งถ่านหินในประเทศมีอยู่จำกัด
การที่มีผู้ผลิตอยู่น้อยรายและถ่านหินมีระดับราคาต่อหน่วยค่าความร้อนที่ต่ำที่สุดเมื่อเทียบกับเชื้อเพลิงชนิดอื่น
จึงทำให้ไม่มีการแข่งขันด้านราคามากนัก
โดยจะเน้นการแข่งขันด้านคุณภาพและการให้บริการเป็นหลัก โดยบริษัทฯ มีคู่แข่งที่สำคัญคือบริษัท
บ้านปู จำกัด (มหาชน)

ในอนาคตเมื่อแหล่งถ่านหินในประเทศหมดลง
การนำเข้าถ่านหินจากต่างประเทศมาจำหน่ายจะมีการแข่งขันมากขึ้น
ผู้นำเข้าที่มีแหล่งแร่ของตนเองโดยเฉพาะถ่านหินที่มีคุณภาพดี (HIGH GRADE COAL)
ย่อมได้เปรียบและจะครองส่วนแบ่งตลาดได้มากกว่า ซึ่งบริษัทฯก็ตระหนักในเรื่องนี้ดี
จึงได้ลงทุนสำรวจและพัฒนาแหล่งถ่านหินที่มีคุณภาพดีในประเทศอินโดนีเซีย
เพื่อเพิ่มปริมาณสำรองและเพิ่มศักยภาพด้านการผลิตและการจำหน่ายถ่านหินในอนาคตเพื่อรองรับสถานการณ์ไว้แล้ว
สำหรับถ่านหินนำเข้าบริษัทฯ มีคู่แข่งที่สำคัญคือบริษัท บ้านปู จำกัด (มหาชน) บริษัท สระบุรีถ่านหิน
จำกัด UNIQUE MINING SERVICES CO.,LTD.

(ฉ) กลยุทธ์ในการแข่งขัน

บริษัทฯ จะเน้นการให้บริการ และการควบคุมคุณภาพของผลิตภัณฑ์
เป็นกลยุทธ์หลักในการแข่งขันแทนการใช้กลยุทธ์ด้านราคา
เนื่องจากถ่านหินเป็นเชื้อเพลิงที่มีราคาต่อหน่วยต่ำกว่าเชื้อเพลิงชนิดอื่นอยู่แล้ว

นอกจากนี้บริษัทฯยังได้พยายามพัฒนาวิธีการผลิตเพื่อให้ได้ถ่านหินที่มีคุณภาพดี
โดยการนำเทคโนโลยีที่ทันสมัยมาพัฒนาระบบการผลิตอย่างสม่ำเสมอ

(ช) ข้อได้เปรียบเมื่อเปรียบเทียบกับคู่แข่งขัน

1)  เมื่อเปรียบเทียบเส้นทางคมนาคมขนส่งระหว่างเหมืองของบริษัทฯกับคู่แข่งขันแล้วนับว่าบริษัทฯ
    ยังมีข้อได้เปรียบในเรื่องเส้นทางด้านคมนาคมขนส่งอยู่มากเพราะนอกจากแหล่งถ่านหินบ้านป่าคา
    จังหวัดลำพูน ของบริษัทฯ จะอยู่ห่างจากทางหลวงแผ่นดินสาย 106 เพียง 2 กิโลเมตรแล้ว
    สถานที่ตั้งยังอยู่บนเส้นทางผ่านในการขนส่งปูนซีเมนต์จากโรงงานในภาคกลางไปยังผู้บริโภคในภาคเหนือด้วย
    และแหล่งถ่านหินเหมืองหนองหญ้าปล้อง จังหวัดเพชรบุรี
    ก็ตั้งอยู่ใกล้กับกลุ่มอุตสาหกรรมที่ใช้ถ่านหินเป็นเชื้อเพลิง
    จึงทำให้ได้เปรียบด้านการตลาดมากขึ้น

2)  คุณภาพถ่านหินจากแหล่งบ้านป่าคา จังหวัดลำพูน และแหล่งหนองหญ้าปล้อง จังหวัดเพชรบุรี
    จะมีค่าความร้อนที่สูงกว่าคู่แข่งขัน โดยเฉพาะคุณภาพถ่านหินจากแหล่งหนองหญ้าปล้อง
    จังหวัดเพชรบุรี จะมีคุณภาพใกล้เคียงกับคุณภาพของถ่านหินนำเข้าจากต่างประเทศ
    จึงทำให้สามารถจำหน่ายได้ในราคาที่สูง
    และเป็นที่ต้องการของลูกค้าหรือผู้ประกอบอุตสาหกรรมที่ใช้ถ่านหินเป็นเชื้อเพลิง

 การจัดหาผลิตภัณฑ์

การผลิตถ่านหินในช่วง 3 ปี ที่ผ่านมาสรุปได้ดังนี้ :-

(หน่วย : พันตัน)

+--------------------------------------------+-------+-------+--------+
| รายการ                                     | 2542  | 2543  | 2544   |
+--------------------------------------------+-------+-------+--------+
| -   กำลังการผลิตถ่านหิน                        |       |       |        |
+--------------------------------------------+-------+-------+--------+
| - เหมืองป่าคา จังหวัดลำพูน                      | 2,000 | 2,000 | 1,000  |
+--------------------------------------------+-------+-------+--------+
| - เหมืองหนองหญ้าปล้อง จังหวัดเพชรบุรี             | 315   | 315   | 100    |
+--------------------------------------------+-------+-------+--------+
| - เหมืองอินโดนีเซีย                            | -     | -     | 200    |
+--------------------------------------------+-------+-------+--------+
|                                            |       |       |        |
+--------------------------------------------+-------+-------+--------+
|                                            |       |       |        |
+--------------------------------------------+-------+-------+--------+
| -   ปริมาณการผลิตถ่านหินในแต่ละปี                |       |       |        |
+--------------------------------------------+-------+-------+--------+
| - เหมืองป่าคา จังหวัดลำพูน                      | 1,379 | 1,033 | 883    |
+--------------------------------------------+-------+-------+--------+
| - เหมืองหนองหญ้าปล้อง จังหวัดเพชรบุรี             | 190   | 66    | 101    |
+--------------------------------------------+-------+-------+--------+
| - เหมืองอินโดนีเซีย                            | -     | -     | 119    |
+--------------------------------------------+-------+-------+--------+
|                                            |       |       |        |
+--------------------------------------------+-------+-------+--------+
| -   ปริมาณถ่านหินสำรองคงเหลือ ณ วันสิ้นปี          |       |       |        |
+--------------------------------------------+-------+-------+--------+
| - เหมืองป่าคา จังหวัดลำพูน                      | 3,648 | 2,615 | 1,732  |
+--------------------------------------------+-------+-------+--------+
| - เหมืองหนองหญ้าปล้อง จังหวัดเพชรบุรี             | 229   | 163   | 62     |
+--------------------------------------------+-------+-------+--------+
| - เหมืองอินโดนีเซีย                            | 3     | 3     | 31,881 |
|                                            | 2,000 | 2,000 |        |
+--------------------------------------------+-------+-------+--------+
|                                            |       |       |        |
+--------------------------------------------+-------+-------+--------+

สาเหตุที่ทำให้บริษัทฯผลิตถ่านหินลดลงในช่วง 3 ปี ที่ผ่านมา
เนื่องจากแหล่งถ่านหินในประเทศมีอยู่อย่างจำกัด
และต้องทำเหมืองในระดับที่ลึกลงไปในพื้นดินมากขึ้น จึงทำให้กำลังการผลิตถ่านหินลดลง ซึ่งบริษัทฯ
ก็ตระหนักในเรื่องนี้ดีจึงได้ออกไปสำรวจหาแหล่งถ่านหินเพิ่มเติมในต่างประเทศเพื่อนำมาจำหน่ายให้กับลูกค้าเพื่อทดแทนเหมืองถ่านหินในประเทศที่จะหมดลงใน
2 ปีข้างหน้า และเพื่อรักษาส่วนแบ่งตลาดของบริษัทไว้

3.4) การค้าถ่านหินในตลาดโลก

คาดว่าความต้องการใช้ถ่านหินทั่วโลกในช่วงปี 2542-2563 จะเพิ่มขึ้นโดยเฉลี่ยร้อยละ 1.50 ต่อปี
โดยมีการใช้ถ่านหินในปี 2542 ประมาณ 4,700 ล้านตัน คาดว่าจะเพิ่มขึ้นประมาณ 1,700
ล้านตันเป็น 6,400 ล้านตัน ในปี 2563 ประเทศในแถบภูมิภาคเอเซียมีการใช้ถ่านหินในปี 2542
ประมาณ 1,700 ล้านตัน คิดเป็นร้อยละ 36 ของความต้องการใช้ถ่านหินทั่วโลก
โดยตลาดในภูมิภาคเอเซียเป็นเป้าหมายที่บริษัทฯ
ต้องการจะส่งถ่านหินจากเหมืองร่วมทุนในประเทศอินโดนีเซียออกไปจำหน่ายในอนาคต
ประเทศจีนและอินเดียมีการใช้ถ่านหินมากที่สุดเนื่องจากมีประชากรมากจึงมีความต้องการใช้พลังงานเพิ่มขึ้น
สำหรับประเทศที่เป็นผู้ใช้และผู้นำเข้าถ่านหินรายใหญ่ในแถบ เอเซีย ได้แก่ ญี่ปุ่น เกาหลีใต้
และใต้หวัน ซึ่งส่วนใหญ่จะนำไปใช้ในการผลิตกระแสไฟฟ้าและใช้ในโรงงานอุตสาหกรรม เช่น
อุตสาหกรรมเหล็ก เป็นต้น ส่วนผู้นำเข้าถ่านหินในกลุ่มประเทศที่กำลังพัฒนาในแถบเอเซีย ได้แก่
มาเลเซีย ฟิลิปปินส์ และไทย ส่วนใหญ่จะนำไปใช้ในการผลิตกระแสไฟฟ้า

ปริมาณถ่านหินที่ทำการซื้อขายในตลาดโลกเมื่อเปรียบเทียบกับความต้องการใช้ถ่านหินทั่วโลกแล้วยังมีปริมาณไม่มาก
เนื่องจากบางประเทศมีแหล่งถ่านหินที่สามารถจะผลิตใช้เองอยู่แล้ว
การนำเข้าถ่านหินของทุกประเทศในโลกในปี 2542 คิดเป็นประมาณ 548
ล้านตันหรือประมาณร้อยละ 12 ของความต้องการใช้ถ่านหิน ทั่วโลก
คาดว่าจะมีการนำเข้าเพิ่มขึ้นเป็น 729 ล้านตัน ในปี 2563
โดยประเทศในแถบเอเซียมีการนำเข้ามากกว่า 54%
ประเทศในแถบยุโรปรวมทั้งตะวันออกกลางและอัฟริกามีการนำเข้าประมาณ 35%
และประเทศในทวีปอเมริกามีการนำเข้าประมาณ 10% ส่วนผู้ส่งออกถ่านหินรายใหญ่ในภูมิภาคเอเซีย
ได้แก่ ออสเตรเลีย และอินโดนีเซีย

  ราคาซื้อขายถ่านหินในภูมิภาคเอเซียจะใช้ราคาอ้างอิงของประเทศญี่ปุ่น (JAPANESE
  BENCHMARK PRICE)
  ซึ่งเป็นราคาที่มาจากการเจรจาต่อรองระะหว่างผู้จำหน่ายถ่านหินในประเทศออสเตรเลียกับผู้นำเข้าถ่านหินในประเทศญี่ปุ่น
  ซึ่งจะตกลงกำหนดราคากันเป็นแต่ละปีๆไป ในช่วง 3-4
  ปีที่ผ่านมาราคาถ่านหินที่ซื้อขายจะตกต่ำลงมากเพิ่งจะมาปรับตัวสูงขึ้นในปี 2544
  และต่อเนื่องมาจนถึงปัจจุบัน (ดูตัวเลขในแผนภูมิประกอบ)
  เนื่องจากราคาน้ำมันเชื้อเพลิงปรับตัวสูงขึ้นมากทำให้มีการใช้ถ่านหินมากขึ้นในขณะที่ผู้ผลิตถ่านหินส่งออกยังคงเดิม

ตามที่บริษัทฯ ได้เข้าร่วมทุนทำเหมืองถ่านหินในประเทศอินโดนีเซียในนาม PT LANNA HARITA
INDONESIA และได้เริ่มผลิตถ่านหินออกจำหน่ายแล้วตั้งแต่ปลายปี 2544 ที่ผ่านมา
โดยมีเป้าหมายจะผลิตถ่านหินในระยะแรกประมาณปีละ 2 ล้านตัน
เพื่อนำเข้ามาจำหน่ายให้กับลูกค้าในประเทศไทยประมาณ 50%
ส่วนที่เหลือจะส่งออกจำหน่ายสู่ตลาดโลกโดยเฉพาะตลาดในแถบภูมิภาคเอเซีย
ซึ่งคงไม่เป็นปัญหาในการเข้าสู่ตลาดส่วนนี้เพราะปริมาณถ่านหินที่จะส่งออกในระยแรกมีจำนวนไม่มากเมื่อเทียบกับความต้องการใช้ถ่านหินที่เพิ่มขึ้นกอปรกับถ่านหินที่จะส่งออกเป็นถ่านหินคุณภาพดีมีกำมะถันต่ำสอดคล้องกับความต้องการของตลาดในขณะที่ราคาถ่านหินมีแนวโน้มปรับตัวสูงขึ้นคงไม่เป็นปัญหาในการเจาะตลาดและสร้างกำไรให้มากขึ้น

3.5) ผลกระทบที่สำคัญต่อสิ่งแวดล้อม

-   ผลกระทบที่สำคัญต่อสิ่งแวดล้อมในการทำเหมืองถ่านหิน
    ได้แก่ผลกระทบต่อคุณภาพอากาศคือฝุ่นแขวนลอยและก๊าซที่เกิดจากการลุกไหม้
    เช่นก๊าซซัลเฟอร์ไดออกไซด์ และก๊าซไนโตรเจนไดออกไซด์
    นอกจากนี้ยังมีผลกระทบด้านการเปลี่ยนแปลงสภาพภูมิประเทศ
    อันเนื่องจากการเปิดหน้าดินทำให้เกิดหลุมบ่อจากการทำเหมือง

-   บริษัทฯได้ดำเนินการตามมาตรการลดผลกระทบต่อสิ่งแวดล้อมดังต่อไปนี้

1)  มีการวางแผนแม่บทในการทำเหมืองให้เหมาะสม
    โดยการออกแบบและวางแผนการทำเหมืองเป็น 3 ระยะตั้งแต่ระยะก่อนการทำเหมือง
    ระยะทำเหมืองและระยะก่อนสิ้นสุดการทำเหมืองเพื่อวางตำแหน่งกิจกรรมการการทำเหมืองให้เหมาะสมและสอดคล้องกัน
    รวมทั้งแผนการป้องกันและแก้ไขผลกระทบสิ่งแวดล้อม
    และการฟื้นฟูสภาพเหมืองเมื่อการทำเหมืองสิ้นสุดลงแล้ว

2)  มีการติดตามตรวจสอบคุณภาพสิ่งแวดล้อมโดยบริษัทฯกำหนดให้มีการตรวจสอบคุณภาพของน้ำและอากาศทุกๆ
    4 เดือน ทั้งพื้นที่ภายในโครงการฯ และชุมชนบริเวณใกล้เคียง
    โดยเฉพาะในบริเวณชุมชนที่อยู่ในรัศมี 3 กิโลเมตร
    รอบพื้นที่ทำเหมืองที่คาดว่าจะได้รับผลกระทบจากการทำเหมืองของบริษัทฯ
    โดยจะทำการติดตั้งเครื่องตรวจสอบฝุ่นแขวนลอย เครื่องตรวจวัดก๊าซซัลเฟอร์ไดออกไซด์
    และเครื่องตรวจวัดก๊าซไนโตรเจนไดออกไซด์ นอกจากนี้บริษัทฯ ยังว่าได้จ้างบริษัท เอส พี
    เอส คอนซัลติ้ง จำกัด เพื่อตรวจวัดผลกระทบต่อสิ่งแวดล้อม
    และนำเสนอรายงานต่อหน่วยงานรายการที่เกี่ยวข้องคือสำนักนโยบายและแผนสิ่งแวดล้อม
    กระทรวงวิทยาศาสตร์ เทคโนโลยีและสิ่งแวดล้อม และกองสิ่งแวดล้อม กรมทรัพยากรธรณี
    กระทรวงอุตสาหกรรม
    ซึ่งผลการตรวจวัดในช่วงหลายปีที่ผ่านมานับว่าคุณภาพอากาศที่ตรวจวัดได้อยู่ในเกณฑ์มาตรฐานที่กำหนดโดยกรมควบคุมมลพิษ
    กระทรวงวิทยาศาสตร์ เทคโนโลยีและสิ่งแวดล้อม

3)  บริษัทฯได้วางมาตรการฟื้นฟูสภาพเหมืองอยู่ตลอดเวลา
    โดยวางแผนการกองเก็บหน้าดินไว้ในพื้นที่ๆจัดเตรียมไว้โดยเฉพาะ
    รวมทั้งได้มีการปรับลดความลาดชันให้ปลอดภัยจากการพังทลายของหน้าดิน
    เมื่อทำเหมืองไปได้ในระยะหนึ่งก็จะทยอยนำดินดังกล่าวมาถมกลับไปในบ่อเหมืองที่ขุดถ่านหินออกไปหมดแล้ว
    พร้อมทั้งทำการปลูกพืชคลุมดินและต้นไม้ยืนต้นเพื่อฟื้นฟูสภาพเหมืองให้กลับไปสู่สภาพธรรมชาติเดิมมากที่สุด

ในปีที่ผ่านมาบริษัทฯได้ร่วมประชุมปรึกษาหารือกับกรมพัฒนาและส่งเสริมพลังงานซึ่งเป็นเจ้าของสัมปทานเหมืองถ่านหินป่าคาเพื่อหาข้อสรุปในการฟื้นฟูพื้นที่บ่อเหมืองที่เหลืออยู่หลังการทำเหมืองสิ้นสุดลงแล้ว
โดยที่ประชุมได้ตกลงให้บริษัทฯว่าจ้างสถานศึกษาวิศวกรรมศาสตร์มหาวิทยาลัยเชียงใหม่มาทำการศึกษาความเป็นไปได้ของโครงการวางแผนการฟื้นฟูพื้นที่ภายหลังการทำเหมืองและพัฒนาบ่อเหมืองเป็นอ่างเก็บน้ำ
ซึ่งหากมีความเป็นไปได้ก็จะนำประโยชน์มาสู่ชุมชนที่อยู่บริเวณใกล้เคียงอย่างมาก
เพราะจะมีแหล่งน้ำไว้ใช้อุปโภคบริโภคได้ทั้งปี โดยไม่ขาดแคลน
ซึ่งคาดว่าผลการศึกษาจะเสร็จสิ้นและมีข้อสรุปได้เร็วๆ นี้

-   บริษัทฯ ได้ดำเนินการป้องกันและแก้ไขผลกระทบสิ่งแวดล้อมในรอบปีที่ผ่านมาดังนี้ :-

1)  ป้องกันการพังทลายของดินโดยการเปิดหน้าเหมืองและขุดแร่แบบขั้นบันได โดยรักษาความ
    ลาดเอียงของหน้าเหมืองไม่ให้เกิน 45 องศา

2)  เตรียมพื้นที่กองเก็บมูลดินทราย โดยเก็บกองเป็นชั้นๆ และแต่ละชั้นมีความสูงเฉลี่ยไม่เกิน 5
    เมตร พร้อมทั้งได้สร้างคันทำนบ
    และคูระบายน้ำรอบลานกองเก็บให้มีทิศทางการไหลของน้ำลงสู่บ่อตักตะกอน
    หากที่ตั้งกองมูลดินทรายใดไม่ได้ใช้เก็บกองแล้ว
    ได้ดำเนินการปลูกพืชคลุมดินประเภทพืชตระกูลถั่วต่างๆ หรือปลูกต้นไม้ยืนต้น
    ได้แก่กระถินเทพา, กระถินยักษ์, กระถินณรงค์, ขี้เหล็ก, ยูคาลิบตัส และมะม่วง หินมพานต์
    เป็นต้น

3)  ปฏิบัติตามแผนการลดการฟุ้งกระจายของฝุ่นละออง โดยการใช้น้ำฉีดพรมบริเวณหน้าเหมือง,
    ขุมเหมือง, เส้นทางลำเลียงและลานกองแร่ตลอดจนได้จำกัดความเร็วในการขนส่งแร่
    และกำชับให้ใช้ผ้าใบปิดคลุมรถบรรทุกแร่ทุกครั้งที่ทำการขนส่ง

4)  ป้องกันการเกิดการลุกไหม้ด้วยตัวเองของถ่านหิน
    โดยการจัดให้มีอากาศถ่ายเทได้สะดวกสำหรับบริเวณที่จัดเก็บกองแร่ถ่านหิน
    และการกองเก็บจะไม่ให้เกิน 3 วัน
    ส่วนบริเวณหน้าเหมืองเมื่อถึงชั้นที่ยังไม่ได้ทำการขุดถ่านออก
    ก็จะใช้วิธีนำดินมากลบผิวหน้าของถ่านไว้ก่อน

5)  จัดหาอุปกรณ์ป้องกันอันตรายส่วนบุคคลให้แก่พนักงานตามความเหมาะสมของสภาพการทำงาน
    เช่นเครื่องป้องกันศีรษะประเภทหมวกนิรภัย, รองเท้าบูท, เครื่องป้องกันหู, หน้ากาก,
    ผ้าปิดปาก ปิดจมูก เป็นต้น

6)  ติดตามตรวจสอบคุณภาพสิ่งแวดล้อมทางอากาศและคุณภาพน้ำทุกๆ 4 เดือน
    เพื่อให้ได้ข้อมูลที่แปรผันตามฤดูกาล
    และรายงานผลการตรวจสอบให้หน่วยงานราชการที่เกี่ยวข้องรับทราบ
    ซึ่งผลที่ตรวจวัดได้ยังอยู่ในเกณฑ์มาตรฐานที่ทางราชการกำหนด

ผลกระทบด้านสิ่งแวดล้อมที่เกิดจากการทำเหมืองของบริษัทฯ
นั้นอยู่ในเกณฑ์มาตรฐานที่ทางราชการกำหนดโดยในช่วงหลายปีที่ผ่านมา
บริษัทฯไม่เคยถูกร้องเรียนจากราษฎรที่อาศัยอยู่ในบริเวณใกล้เคียงเกี่ยวกับเรื่องความเดือดร้อนรำคาญจากการทำเหมืองของบริษัทฯหรือสาธารณสมบัติได้รับความเสียหายจากการทำเหมืองของบริษัทฯ
แต่อย่างใดทั้งสิ้น